Christiaan Hendrik Persoon

Christiaan Hendrik Persoon (Esperantza Oneko lurmuturra, 1761eko otsailaren 1a - Paris, 1836ko azaroaren 16a) herbeheretar mikologoa izan zen.

Hegoafrikan jaio zen eta Pomeraniako aita etorkin baten eta Herbehereetako ama baten semea zen. Hamahiru urterekin umezurtz geratu zen eta Europara joan zen ikastera.

Teologia ikasten hasi zen Hallen, baina Leiden eta Gottingengo unibertsitateetan medikuntza ikasketak egin zituen. 1802tik Parisen bizi izan zen zailtasun ekonomikoekin eta bere herbarioa Orangeko etxeari saldu zion pentsio baten truke.

1790ean lehenengo botanika-liburua argitaratu zuen. Hala ere, lan aitzindaria onddoei buruz izan zen, horietako batzuen taxonomian bereziki. Europako bere bildumako hainbat espezie deskribatu zituen, baita Charles Gaudichaud-Beaupréren espedizio tropikaletik jasotako beste batzuk ere.

 Lanak 
 Abbildungen der Schwämme (3 zati, 1790, 1791, 1793)
 Species plantarum (5 liburuki, 1817-1827)
 Traité des champignons comestibles (1819)
 Mycologia Europae (3 liburuki, 1822-1823)
 Synopsis plantarum, (1805-1807)
 Synopsis methodics fungorum (2 linuruki, 1801)

 Kanpo estekak 

Kategoria:Lurmuturreko Koloniako biografiak
Kategoria:Hegoafrikako biologoak
Kategoria:Hegoafrikako botanikariak
Kategoria:Mikologoak
Kategoria:Parisen hildakoak